ปกติเดือนนึงหนูจะมีเมนส์2ครั้งแต่เมนส์ครั้งล่าสุดหนูมาวันที่27 มิถุนา-1กรกฎาเเล้วหมดไป วันที่11ก.ค.หนูมีอะไรอะไรกับแฟนช่วงตกไข่(หลั่งนอก)เเล้ววันต่อมาเลือดหนูออกมาเเบบกระปริบกระปลอยประมาน2-3วัน เเล้วก้ไม่มีอะไรออกมาเลย จนตอนนี้ถึงกำหนดวันที่เมนส์หนูควรจะมาเเล้ว เเต่มันเลื่อนมา4-5วัน+มีเลือดออกเล็กน้อยมาเเค่1วัน มีอาการปวดหลัง ปวดฉี่บ่อย คลื่นใส้อาเจียน ปวดท้องน้อย อยากทราบว่าผิดปกติมั้ย เเล้วหนูจะท้องมั้ยคะ
สวัสดีค่ะ Deem20,หากประจำเดือนล่าสุดมาวันที่ 27 มิ.ย. แล้วได้มีเพศสัมพันธ์วันที่ 11 ก.ค. ถือว่าไม่ใช่ระยะปลอดภัย และโอกาสที่จะตั้งครรภ์ก็จะมีได้ โดยหากใช้วิธีการหลั่งนอก ก็จะมีโอกาสตั้งครรภ์ประมาณ 4%-22% ส่วนเลือดที่ออกกะปริดกะปรอย 2-3 วันหลังจากที่มีเพศสัมพันธ์ อาจเกิดจาก- การฉีกขาดของเยื่อบุช่องคลอด จากการมีเพศสัมพันธ์ที่รุนแรง- มีติ่งเนื้อที่ปากมดลูก- มีมดลูกอักเสบ- ผลข้างเคียงจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ- มะเร็งปากมดลูกและหากในตอนนี้ ประจำเดือนยังไม่มา มีแค่เลือดออกเล็กน้อย 1 วัน แนะนำควรลองตรวจหาการตั้งครรภ์ดูก่อน หากตรวจพบการตั้งครรภ์ อาการต่างๆ ที่เป็นอยู่ ก็จะเป็นอาการของการตั้งครรภ์ได้ แต่หากตรวจไม่พบ อาการดังกล่าว ก็อาจเป็นอาการก่อนการมีประจำเดือนมาก็ได้ แต่หากประจำเดือนยังคงไม่มา และมีอาการต่างๆ ต่อเนื่อง แนะนำควรไปพบสูติ-นรีแพทย์เพื่อตรวจหาสาเหตุ เช่น อาจเกิดจากมีมดลูกอักเสบ เป็นต้น